**Bestyrelsesmøde 2. april 2024 kl. 17.30 hos Karin.**

Tilstede: Mette, Birgitte, Marianne, Birgit, Annalisa, Lisa og Karin.

Referent: Karin

1. Godkendelse af referat fra den 9. januar 2024

2. Økonomi

3. Afholdte og kommende arrangementer/koncerter

 Nytårskur 13. januar

 Generalforsamling 12. februar

 Sommerafslutning/koncert

 Glostrup Kulturfest 31. august

 Korlørdag 14.september

4. Nyt fra dirigenten

5. Nyt fra GFU

6. Nyt fra Kor72

7. Nyt fra DOF

8. Hjemmeside

9. Årshjulet

10. Diverse

 Afholde flere koncerter

 Kursus vedr. bedre foreningskommunikation afholdt af DGI

 Aktivitetsliste

 Fødselsdagsliste

11. Eventuelt

12. Næste mødedato

Marianne starter mødet med at byde velkommen til Mette, den nye kasserer, Lisa ny suppleant og til Annalisa i den nye status som suppleant.

Ad 1. Godkendelse af referat fra den 9. januar 2024.

Godkendt uden kommentarer.

Ad 2. Økonomi.

 Annalisa introducerer Mette til kassererposten. Mette orienterer om at saldo d.d. er kr. 66.598,73. De to medlemmer fra Albertslund, der kan få tilskud fra Albertslund kommune, skal betale det fulde kontingent til koret og derefter printe et skema ud fra kommunens hjemmeside og give det til Mette til underskrift som dokumentation for indbetalingen og selv sende skemaet til kommunen, Det er tidligere kassereren, der har downloadet skemaet og indsendt det. Annalisa orienterer de to medlemmer.

For fremtiden sender Karin oplysninger ud til nye medlemmer vedr. kontingent, betalingsfrister og korets kontonummer.

Birgitte bestiller Mit Id til Mette.

Ad 3. Afholdte og kommende arrangementer/koncerter.

 Nytårskur 13. januar: Hyggeligt arrangement. Tidspunkt og form drøftet på generalforsamlingen, ingen afklaring, det er heller ikke tilfældet på dette møde.

Generalforsamling 12. februar: God stemning, hurtigt afviklet. For første gang i nyere tid var der afstemning (om suppleantposterne). Afstemning foregik helt efter reglerne.

 Sommerafslutning/koncert: Sommerkoncert i Aktivitetscentret 10. juni. Birgitte lægger tilmeldingsliste på hjemmesiden. Sommerafslutning den 17. juni.

Glostrup Kulturfest 31. august: Vi har fået Rådhusscenen til koncerten. Vi synger fra 17-18, mødetidspunktet er ikke meldt ud endnu. Backstage er der drikkevarer og snacks. Marianne har søgt kulturudvalget om kr. 12.260,00 til dækning af vores udgifter til dirigent og musikere. Vi vil gerne have Mads, en perkussionist og en bassist med. Birgitte lægger en bindende tilmeldingsliste på hjemmesiden.

 Korlørdag 14.september: Intet nyt. Vi overvejer om tidspunktet skal ændres næste år, da vi ikke øver til kulturnatten mere. Eventuelt skal vi ændre tidspunktet til uge 43 eller 44, men intet afklaret endnu.

Ad4. Nyt fra dirigenten.

Intet nyt.

Ad 5. Nyt fra GFU.

Birgit orienterer om at sang og musik arrangementet i biografen er på vej igen. Der er bevilliget i alt kr. 28.000,00 til deling til dirigenter og musikere. Planlægningsmøde den 24. april.

Ad.6. Nyt fra Kor72.

6 fra bestyrelsen deltager i weekenden i BIB med Tina Dickow. 4 fra koret har indtil videre meldt sig til korstævne i Tønder i uge 30. Karin sende besked til Kor72 om vores nye kasserer.

Ad 7. Nyt fra DOF.

Birgitte orienterer om at DOF har en billig hjemmeside for medlemmerne, dog kan de ikke oprette en side ”kun for medlemmer”. Birgitte undersøger, om vi kan linke til en sky. Nogle af bestyrelsesmedlemmerne deltager i DOFs årsmøde den 25. april.

Ad 8. Hjemmeside.

Birgitte har fået opgraderet vores hjemmeside, så der er mere plads på den. Øvefilerne fylder meget.

Ad 9. Årshjulet.

Gennemgået og rettet til.

Ad 10. Diverse.

Afholde flere koncerter: Vi mangler en koncert om foråret. Mette kender en, der synger i et rytmisk kor, vil spørge om det kor vil være interesseret i en koncert med os. Annalisa talte med en ansat på Tune, da vi var der sidste år. Han var interesseret i at kom til Ringsted, hvor han var kontaktperson for nogle arrangementer. Annalisa sender en mail til ham. Marianne spørger Mads og Helle om de har kontakter. Hvis bare et af korene har lyst, kan det blive til næste forår. I år kan vi ikke nå at planlægge et.

Kursus vedr. bedre foreningskommunikation via sociale medier afholdt af DGI: Spændende kursus, som Marianne, Birgit, Birgitte og Karin deltog i den 17. januar. Meget inspirerende. Oplægsholderen pointerede at man skal koncentrere sig om et medie. Der skal sendes ud før, under og efter et arrangement, og også fra øveaftener. Vi talte om til bestyrelsesmødet at ingen af os har tid og kvalifikationer til at gå ind i dette vigtige område. Måske er der en eller flere af korets medlemmer, der kan masse omkring dette emne.

Aktivitetsliste: Karin sender en opdateret liste ud.

Fødselsdagsliste: Birgit sørger for blomster/gave til de runde fødselarer

Ad.11. Eventuelt.

Vi har haft en øveaften i den nye sognegård. Der var lækkert og nyt, men akustikken var ikke god, så bestyrelsen besluttede, sammen med Helle og Mads, at vi fortsætter i Aktivitetscentret.

Ad 12. Næste mødedato.

Hos Birgit 21. august kl. 17.30.